เมื่อปีที่แล้วมีหลายคนเข้ามาสร้างปมให้ฉัน มันใหญ่พอสมควรที่ทำให้ฉันมองโลกต่างจากเดิม ฉันรู้สึกกลัวเมื่อต้องเดินคนเดียว กลัวเหตุการณ์ไม่ดีจะเกิดขึ้น ฉันกลายเป็นคนกลัวคน คิดกับทุกคนในแง่ลบ โดยเฉพาะผู้ชาย มักไม่มีสติอยู่กับตัว มีความสุขเกินและเศร้าเกิน ฉันตกใจกับคนที่มาเเตะต้องตัวฉันกี่ครั้งก็ตาม ฉันก็ยังตกใจ ฉันมักไม่ชอบเพื่อนตัวเองบางครั้ง มักเกลียดในสิ่งที่เขาชอบและไปพูดกับเย้ยเขา ฉันชอบทำร้ายตัวเองหรือข้าวของเวลาไม่พอใจ อารมณ์เสียง่าย หงุดหงิดกับทุกสิ่ง เคยคิดจะฆ่าตัวตาย ในใจคิดแต่เรื่องฆ่าคนอื่น เห็นการฆ่าคนเป็นเรื่องธรรมดา แต่บางครั้งก็กลัวจนนอนไม่หลับ ฉันไม่ใช่คนฝันร้ายแต่เป็นคนนอนไม่หลับ หวาวระแวงคิดว่าเหตุการณ์ที่พบจากละครหรือนิยายจะเกิดขึ้นกับตนเอง นั่นแหละสาเหตุที่ทำให้ฉันหลับไม่ลง ฉันชอบคิดว่าตัวเองเป็นโรคซึมเศร้า โรคหลายบุคลิก โรคทางจิตอะไรต่างๆนานา
สวัสดีค่ะ จากที่เล่ามา มีภาวะทางอารมณ์ที่ไม่ปกตินะคะ อาจเป็นภาวะซึมเศร้า ภาวะเครียด ภาวะวิตกกังวล หรือภาวะทางอารมณ์อื่นๆได้ค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น**ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะและแนะนำ ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. ขอเป็นกำลังใจให้นะคะ